proxectonos/corpus_dominio_legal_administrativo_tmp huggingface dataset:
09/10/2018 | Administración LocalMunicipal
Cariño
PAI setembro 2018

No Decreto da Alcaldía 532/2018, de data 3 de outubro de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de Cariño, correspondente ó mes de setembro de 2018. Prazo de ingreso: O prazo de ingreso en período voluntario será dende o día 4 de outubro de 2018 ata o 3 de decembro, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 3 de outubro de 2018 O Alcalde José Miguel Alonso Pumar
09/10/2018 | Administración LocalMunicipal
Brión
Edicto de delegación de matrimonio civil

Por esta alcaldía con data 3 de outubro de 2018, ditouse a seguinte resolución: Resultando que o día 5 de outubro está prevista a celebración dun matrimonio civil no concello e que esta alcaldía non poderá asistir por ter outros compromisos anteriormente adquiridos. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1º) Facer unha delegación especial no concelleiro José Pedro Cambón Fernández para a autorización da celebración do matrimonio civil que se vai realizar o día 5 de outubro, no salón de plenos do concello, entre ANA VERONICA NICOLINA SORO AURED. e ROYSTON SANTABAYA GUGU.2º) Que se notifique esta resolución ao interesado para o seu coñecemento e efectos e se publique no BOP.3º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 4 de outubro de 2018 O Alcalde José Luis García García.
09/10/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Anuncio do pagamento do prezo xusto dos bens e dereitos afectados pola obra “proxecto de construción do itinerario peonil e ciclista na AC-130, treito: Mugardos-Ares, p. q. 0+320-3+980” (clave AC/16/085.06), no concello de Ares

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “proxecto de construción do itinerario peonil e ciclista na AC-130, treito: Mugardos-Ares, p. q. 0+320-3+980” (clave AC/16/085.06), no concello de Ares que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 28 de setembro de 2018 Felipe de la Vega Gándaras Xefe do Servizo Provincial da Coruña
22/10/2018 | Administración LocalMunicipal
Arzúa
Padrón fiscal

Por Resolución da Alcaldía de data 4 de outubro de 2018, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2018. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 8 de outubro de 2018 Alcalde-presidente do Concello de Arzúa Carla Victoria Geny Mugarza Cuenco
22/10/2018 | Administración LocalMunicipal
Cee
Información pública

ASUNTO: DELEGACIÓN DA COMPETENCIA PARA RECIBIR O CONSENTIMENTO DE MATRIMONIO CIVIL EXPEDIENTE DECRETO: 2018/G003/000655 Visto o escrito presentado, con data 08/10/2018 e nº 201800000004186 de rexistro de entrada, por don Jinfeng Abejer Selvi, [.], e dona Iuliana Maria Corpion Rechina, [.], no que expoñen que desexan contraer matrimonio civil no Concello de Cee, o sábado, día 3 de novembro de 2018, ás 12.00 horas, e solicitan que a dita celebración sexa oficiada pola concelleira municipal dona Oristila Cisternas Mekaoui. Resultando que con data 08/10/2018 e nº 201800000004184 de rexistro de entrada recibiuse do Rexistro Civil de Cee o testemuño do auto autorizando o matrimonio civil entre os contraíntes referidos, ditado polo Rexistro Civil de Salamanca no expediente nº 794/2018. Considerando que, segundo o establecido no artigo 51.1 do Código Civil, as competencias de autorización do casamento civil cando o mesmo é realizado no concello corresponden ao alcalde deste ou ao concelleiro no que delegue. Considerando o disposto nos artigos 21.3 e 23.4 da Lei 7/1985, de 2 de abril, Reguladora das Bases de Réxime Local e 61.3 da Lei 5/1997, de 22 de xullo, de Réxime Local de Galicia, No uso das atribucións que me outorga a lexislación do réxime local, RESOLVO: 1º.- DELEGAR na concelleira municipal dona Oristila Cisternas Mekaoui a competencia para que reciba o consentimento do matrimonio civil entre don Jinfeng Abejer Selvi, [.], e dona Iuliana Maria Corpion Rechina, [.], o cal terá lugar o sábado, día 3 de novembro de 2018, ás 12.00 horas, no Salón de Plenos da Casa do Concello.2º.- Que se lle comunique a presente resolución á concelleira delegada e aos contraíntes. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, xoves 11 de outubro de 2018 O alcalde. Ramón Vigo Sambade Asdo. A secretaria acumulada. Rosa Ana García Fernández Asdo.
22/10/2018 | Administración LocalMunicipal
Muros
Normativa

O pleno do Concello de Muros en sesión ordinaria celebrada o 27 de setembro de 2018 acordou aprobar inicialmente a modificación da Ordenanza Fiscal nº 1 Reguladora so Imposto sobre Construcións, Instalacións e Obras. De conformidade co previsto no artigo 17.2 do Real Decreto Lexislativo 2/2004, do 5 de marzo, polo que se aproba o Texo Refundido da Lei Reguladora das Facendas Locais (TRLRFL), ábrese un período de información pública de 30 días hábiles a contar dende o día seguinte ao da publicación do presente anuncio dentro dos cales os interesados poderán examinar o expediente e presentar a reclamacións que estimen oportunas. No caso de que non se presentaran reclamacións, entenderase definitivamente aprobado o acordo, ata entón provisional, sen necesidade de acordo plenario, que non entrará en vigor ata que se publique o texto da modificación no Boletín Oficial da Provincia de A Coruña. O expediente que ten a seguinte referencia 2113/2018, poderá ser consultado na secretaría do Concello de luns a venres en horario de 9:00 a 14:00. En Muros, 11 de outubro de 2018 A Alcaldesa María Xosé Alfonso Torres
22/10/2018 | Administración LocalMunicipal
Ames
Información pública

Mediante decreto da Alcaldía 2223/2018, de 16 de outubro, foron delegadas a totalidade das funcións da Alcaldía na primeira tenente de alcalde Genma Otero Uhía, por operación cirúrxica e conseguinte baixa médica do alcalde, do 17 de outubro de 2018 ata que se produza a alta médica. O que se fai público para xeral coñecemento. Ames, 16 de outubro de 2018 O alcalde José M. Miñones Conde
22/10/2018 | Administración LocalMunicipal
Rianxo
Tesourería - Recadación
Establecemento prezo público carreira popular 2018 en Rianxo

A Xunta de Goberno do Concello de Rianxo, en sesión celebrada o día 08/10/2018, acordou a aprobación do Prezo Público da VI Carreira Popular Concello de Rianxo que se indica: Fixar as seguintes tarifas para VI Carreira Popular Concello de Rianxo: · 6 € para os participantes na Carreira Popular Concello de Rianxo, nas categorías categorías xuvenil, júnior, promesa, sénior e veteráns · 5 € para os participantes no Circuíto de Carreiras Arousa Norte, nas mesmas categorías que para a carreira). Contra esta resolución poderá interpoñerse recurso de reposición ante o alcalde-presidente, de conformidade co artigo14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Rianxo, 17 de outubro de 2018 O Alcalde, Asdo.: Adolfo F. Muíños Sánchez
22/10/2018 | Administración LocalMunicipal
Brión
Normativa

O Pleno do Concello en sesión de data 17 de outubro de 2018 aprobou provisionalmente a modificación da seguinte ordenanza fiscal: -. Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 17 de outubro de 2018 O alcalde José Luis García García
22/10/2018 | Administración LocalMunicipal
Culleredo
Secretaría Xeral. Padrón de Habitantes
Persoal

Estando próxima a vacante a praza de xuíz de paz titular do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este Concello para que se inicie novo procedemento ao efecto, efectúase convocatoria pública co fin de que as persoas interesadas poidan presentar a súa solicitude, durante un prazo de 15 días hábiles, contados a partir do seguinte ao da publicación desta Convocatoria no BOP. A convocatoria publicarase igualmente, mediante Bando da alcaldía e edicto no taboleiro de anuncios do Concello e no Xulgado de Paz Para poder concorrer precísanse os seguintes requisitos: a) ser español b) ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na lei orgánica do Poder Xudicial, concretamente nos seus artigos 303 e 389 e ss. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís. Os interesados deberán achegar coa solicitude a seguinte documentación: a) Certificación de nacemento ou fotocopia compulsada do documento nacional de identidade. b) Declaración responsable na que se faga constar o seguinte:  Que é español, maior de idade e non se atopa impedido física ou psiquicamente para a función xudicial.  Que non foi condenado por delito doloso ou, no seu caso, que se conqueriu a rehabilitación.  Que non se atopa procesado ou inculpado por delito doloso  Que se atopa en pleno exercicio dos seus dereitos civís. c) Xustificación dos méritos que alegue o solicitante. Transcorrido o prazo para a presentación de solicitudes, o Pleno do Concello, co voto favorable da maioría absoluta dos membros da Corporación, procederá á elección de xuíz de paz entre as persoas que, solicitándoo, reúnan as condicións legalmente establecidas. O acordo do Concello será remitido ao xuíz de primeira instancia e instrución do partido xudicial que o elevará á Sala de Goberno do Tribunal Superior de Xustiza de Galicia. O nomeamento do xuíz de paz será efectuado pola Sala de Goberno do Tribunal Superior de Xustiza de Galicia, por un período de catro anos. Culleredo, 16 de outubro de 2018 O Alcalde-Presidente Asdo. José Ramón Rioboo Castro
22/10/2018 | Administración LocalMunicipal
Boimorto
Padrón fiscal

Por Decreto de Alcaldía n.º 450/2018 de data 09/10/2018, acordou aprobar os padróns fiscais do mes de setembro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.993,22 € e 680,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 11 de outubro de 2018 A alcaldesa Asdo.- María Jesús Novo Gómez
22/10/2018 | Administración LocalMunicipal
Curtis
Orzamento

O Pleno municipal, en sesión celebrada o día 11 de outubro de 2018, acordou aprobar inicialmente o expediente de modificación de créditos por transferencia que leva o número 10/2018. Por medio do presente anuncio exponse o expediente ao público polo prazo de quince días hábiles, contados a partir da publicación deste anuncio no Boletín Oficial da Provincia, a efectos de que os interesados poidan examinalos e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL). Se logo de finalizar o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 15 de outubro de 2018. O alcalde Asdo.: Javier Fco. Caínzos Vázquez
22/10/2018 | Administración LocalMunicipal
Ordes
Publicidade delegación de competencias da Alcaldía

Ao continuar en situación de incapacidade temporal por enfermidade común e non podendo por tal motivo exercer as funcións propias da Alcaldía, de conformidade co disposto no art.21.3 da Lei 7/1985, de 2 de abril; arts.61.3 e 63 da Lei 5/97, de 22 de xullo e arts.43, 44 e 47.2 do Real Decreto 2568/1986, de 28 de novembro, RESOLVO: 1. Delegar, dende o día 19 de outubro ao día 23 de outubro de 2018 inclusive, a totalidade das competencias permitidas legalmente na 1º Tenente de Alcalde DªMaria Delmira Ruiz Larrea Maso.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos a partir da hora e data da súa sinatura (art.44.2 do Rea Decreto 2568/1986, de 28 de novembro). Ordes, 19 de outubro de 2018 Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
22/10/2018 | Administración LocalMunicipal
Brión
Normativa

O Pleno do Concello en sesión de data 17 de outubro de 2018 aprobou provisionalmente a modificación da seguinte ordenanza fiscal: -. Ordenanza fiscal reguladora da taxa por actividades e servizos relacionados coa hixiene urbana. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 17 de outubro de 2018 O alcalde José Luis García García
26/10/2018 | Administración LocalMunicipal
Culleredo
Secretaría Xeral. Padrón de Habitantes
Anuncio de corrección de erros de xuíz de paz

ANUNCIO DE CORRECCIÓN DE ERROS No BOP da provincia número 201, do 22 de outubro de 2018, publicouse anuncio relativo ás bases e convocatoria pública para a elección do xuíz de paz do Concello de Culleredo. Advertido un erro no devandito anuncio, procédese a efectuar a seguinte corrección: Onde dí: “(./.) xuíz de paz titular (…/.)” Debe dicir: “(…/.) xuíz de paz substituto (…/.)” O prazo de 15 días hábiles establecidos para que as persoas interesadas poidan presentar a súa solicitude contaranse a partir do día seguinte a publicación desta corrección no BOP. Culleredo, 22 de outubro de 2018. O alcalde Asdo.: José Ramón Rioboo Castro
26/10/2018 | Administración LocalMunicipal
Touro
Anuncio de exposición pública do padrón das taxas polo servizo de subministración de auga, conservación de contadores, canon da auga, coeficiente de vertedura e saneamento correspondente ao 3.º trimestre de 2018

EDICTO Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3.º trimestre de 2018, o citado padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, n.º 3-baixo Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 4 de xaneiro de 2019 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 18 de outubro de 2018. O alcalde Asdo.: Ignacio Codesido Barreiro
26/10/2018 | Administración LocalMunicipal
Mugardos
Aprobación definitiva Bases de Execución do orzamento xeral en vigor, prorrogado de 2017 (Base nº69, apartado 11.5º)

O Pleno do Concello en sesión extraordinaria do 31 de agosto de 2018 aprobou inicialmente o expediente de modificación das Bases de Execución do orzamento xeral en vigor, prorrogado de 2017 (Base nº69, apartado 11.5º). O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto no artigo 169 do texto refundido da Lei reguladora das facendas locais, e unha vez efectuadas as oportunas modificacións, publícase o texto definitivo do apartado 11 da Base nº69 de Execución do orzamento, quedaría redactado do seguinte xeito: 1º Con cargo á partida 2017/135.489,00, que contan cun crédito global de 3.000 €, abonarase a seguinte subvención nominativa: 2º Con cargo á partida 2017/231.489,00, que contan cun crédito global de 5.400 €, abonaranse as seguintes subvencións nominativas: 3º Con cargo á partida 2017/326/489.00, que contan cun crédito global de 7.400,00 €, abonaranse as seguintes subvencións nominativas: 4º Con cargo á partida 334.489,00, que contan cun crédito global de 19.000 €, abonaranse as seguintes subvencións nominativas: 5º Con cargo á partida 341.489,00, que contan cun crédito global de 59.500 €, abonaranse as seguintes subvencións nominativas: Mugardos, 23 de outubro de 2018. A alcaldesa María del Pilar Díaz Otero.
26/10/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución de cesamento de persoal eventual

ANUNCIO Resolución n.º 34871 de data 16/10/2018 pola que se cesa persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, de 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, e logo de ver a solicitude do Grupo Provincial Compostela Aberta na Deputación da Coruña, RESOLVEU: 1.–Dispoñer o cesamento da persoa que deseguido se indica no posto de persoal eventual que así mesmo se relaciona e con efectos á finalización da xornada do día que se fai constar: 2.–Publicar a dita resolución no Boletín Oficial da Provincia. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 30/1992, do Réxime Xurídico das Administracións Públicas e do Procedemento Administrativo Común; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. O que se fai público para xeral coñecemento e efectos, conforme coa normativa de referencia. A Coruña, 19 de outubro de 2018. O Presidente O Secretario Xeral PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
26/10/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación definitiva de persoas admitidas e excluídas do proceso selectivo para a selección de persoal funcionario interino e/ou laboral para postos de técnico/a financeiro tributario (A1)

ANUNCIO Por Resolución da presidencia número 2018/36035, do 24/10/2018, que se reproduce a continuación, aprobouse a relación definitiva de persoas aspirantes admitidas e excluídas ao proceso selectivo para elaborar unha lista de aspirantes a persoal funcionario interino e/ou laboral temporal para postos de técnico/a financeiro tributario (A1). “D. Valentín González Formoso, Presidente da Deputación Provincial da Coruña, Por Resolución número 31927/2018, do 21/09/2018, da Presidencia desta Deputación aprobouse a lista provisional de persoas admitidas e excluídas do proceso selectivo de persoal funcionario interino e/ou laboral para postos de técnico/a financeiro tributario (A1). Unha vez transcorrido o prazo establecido para a presentación de reclamacións sobre a lista provisional de persoas admitidas excluídas (BOP núm.183, do 25/09/2018) e tendo en conta as Bases da convocatoria, RESOLVO: Primeiro. –Aprobar a relación definitiva de persoas aspirantes admitidas e excluídas do proceso selectivo: Segundo. –Nomear o tribunal que deberá cualificar o proceso selectivo coa seguinte composición: Terceiro. –Convocar a todas a persoas aspirantes admitidas, en chamamento único, para a realización do primeiro exercicio que terá lugar o día 16 de novembro de 2018, ás 17.00 horas, no IES Calvo Sotelo (rúa Míster Archer Milton Huntington, 24, 15011, A Coruña). Coa finalidade de acreditar a súa identidade as persoas aspirantes deberán presentar o DNI ou, no seu defecto, permiso de conducir ou pasaporte. Así mesmo, deberán acudir provistos de bolígrafo azul ou negro. Contra esta resolución, que pon fin á vía administrativa, poderase interpoñer, con carácter potestativo, recurso de reposición ante o presidente da Deputación no prazo dun mes, contado desde o día seguinte ao da súa publicación, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente recurso contencioso-administrativo, no prazo de dous meses desde a súa publicación, ante o Xulgado do Contecioso-Administrativo de Coruña, de conformidade co na lei Lei 29/1998, do 13 de xullo, reguladora da Xurisdicción Contencioso-administrativa. Todo iso sen prexuízo de calquera outro recurso que se estime procedente.” A Coruña, 25 de outubro de 2018. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
26/10/2018 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.6/2018 de aprobación polo Pleno

ANUNCIO A Corporación provincial, en sesión plenaria celebrada o día 28 de setembro de 2018, aprobou o expediente de modificación de créditos núm.6/2018, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos núm.6/2018: O que se fai público para xeral coñecemento. A Coruña, 25 de outubro de 2018. O Presidente O Secretario Xeral Valentín González Formoso José Luis Almau Supervía
26/10/2018 | Administración LocalMunicipal
Aranga
Secretaría - Intervención
Liquidación do servizo de axuda a domicilio de setembro

Por Resolución da alcaldía do 22 de outubro de 2018, aprobouse o padrón de contribuíntes e liquidación do servizo de axuda no fogar correspondente ao mes de setembro de 2018, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.22 de outubro de 2018 O alcalde Asdo. Alberto Platas Álvarez
26/10/2018 | Administración LocalMunicipal
Carballo
Convocatoria para a provisión en réxime laboral temporal dunha praza de docente correspondente ao plan AFD “Servizos de bar e cafetería”

Por Resolución da Alcaldía do Concello de Carballo núm.2697 de 19 de outubro de 2018 aprobáronse as bases e a convocatoria para a contratación, en réxime laboral temporal, dun (1) docente para impartir a seguinte acción formativa do Plan AFD 2018-2019: - “Servizos de bar e cafetería” (Código 2559 HOTR508) O prazo de presentación de instancias será de vinte días naturais contados a partir do seguinte ao da publicación do anuncio da convocatoria no Boletín Oficial da Provincia. As bases estarán dispoñibles na web municipal (www.carballo. gal) e poderán recollerse nas oficinas municipais de 09:30 a 13:30 horas. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo, sen prexuízo de calquera outro medio de difusión que se considere oportuno. Carballo, a 22 de outubro de 2018 O Alcade Yessica Alejandra Iuliana Roxana Pedrero Sassi
18/10/2018 | Administración LocalMunicipal
Vilasantar
Aprobación definitiva do orzamento para o ano 2018

Aprobación definitiva do orzamento para o ano 2018 Aprobado polo Pleno deste concello o orzamento para o exercicio económico de 2018, por acordo adoptado na sesión realizada o día 16 de agosto de 2018, e exposto ao público por edito publicado no BOP de data 29 de agosto de 2018 e non se tendo presentado reclamacións durante o período de exposición pública, elévase a definitivo, en cumprimento do disposto no artigo 169 do texto refundido da Lei reguladora de facendas locais, aprobado por Real decreto lexislativo 2/2004, de 5 de marzo, e o artigo 20 do Real decreto 500/1990, do 20 de abril, faise público que dito orzamento ascende a 1.984.000,00 euros no orzamento de ingresos e 1.890.000,00 euros no orzamento de gastos, correspondendo a cada capítulo as cantidades que se expresan a continuación: De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. ESTADO DE GASTOS ESTADO DE INGRESOS Na referida sesión acordouse tamén aprobar o cadro de persoal desta corporación que se reproduce a continuación: A) Funcionarios: B) Persoal laboral fixo ou indefinido: C) Persoal laboral temporal: D) Persoal eventual: Vilasantar, once de outubro de 2018. O alcalde Fernando Pérez Fernández
18/10/2018 | Administración LocalMunicipal
Fene
Servizos Económicos e Tributarios
Anuncio aprobación inicial modificación ordenanzas fiscais

O Pleno deste Concello, en sesión extraordinaria celebrada o 15 de outubro de 2018, adoptou o acordo de aprobar provisionalmente a modificación das ordenanzas fiscais núm.27 reguladora do Imposto sobre Bens Inmobles, núm.23 reguladora do Imposto sobre Vehículos de Tracción Mecánica, núm.18, reguladora da taxa pola recollida de resíduos sólidos úrbanos, tratamento e eliminación dos mesmos e núm.16, reguladora da taxa pola prestación de servizos no cemiterio municipal. De conformidade co establecido no art.17 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a información pública polo prazo de trinta días, a contar dende o seguinte ao de publicación deste anuncio no Boletín Oficial da Provincia, aos efectos de que todas as persoas interesadas podan presentar as reclamacións que estimen pertinentes. Igualmente publicarase o anuncio de exposición nun dos diarios de maior difusión da provincia. Rematado o período de exposición pública a Corporación adoptará o acordo definitivo que proceda, resolvendo todas as reclamacións que se presentasen. No caso de que durante dito prazo non se presente ningunha reclamación, entenderase definitivamente adoptado o acordo ata entón provisional. Asinado dixitalmente en Fene polo alcalde, Gumersindo Pedro Galego Feal, o 15 e outubro de 2018.
18/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63412. Reparación de camiños. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Abegondo solicita de Augas de Galicia, por atoparse nas marxes de varios ríos, a autorización de obras en varios lugares das parroquias de Cos (Santo Estevo) e Limiñón, concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63412. As obras solicitadas consisten na execución das obras reflectidas no proxecto de: ”Reparación de caminos en las parroquias de Cos e Limiñón: Camino de Aldea de Abaixo a A Igrexa-Cos (AB-0593). Camino en O Cruceiro-Cos (AB-0582). Camino en O Curro-Limiñón (AB-0514). Camino en O Souto-Limiñón (AB-0512). Camino en O Cal-Limiñón (AB-0511). Camino en A Carballeira-Limiñón (AB-0515).” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de outubro de 2018. O xefe do Servizo Territorial Néstor Rodríguez Arias
18/10/2018 | Administración LocalMunicipal
Oleiros
Área Económica
Aprobación padrón auga, sumidoiro e canon da auga 3º trimestre 2018 Zona A

ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 4137/2018, de data 1 de outubro. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de outubro do 2018 ao 30 de novembro do 2018. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 8 de outubro do 2018. A 1ª Tte. Alcalde-Delegada de Economía e Facenda Asdo.: Mª. José Varela Neira
18/10/2018 | Administración LocalMunicipal
Vimianzo
Aprobación inicial da modificación da Ordenanza reguladora da protección dos camiños e vías públicas do Concello de Vimianzo

O Pleno do Concello, na sesión extraordinaria que tivo lugar o 5 de outubro de 2018, aprobou inicialmente a modificación da Ordenanza reguladora da protección dos camiños e vías públicas do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo, 11 de outubro de 2018 O alcalde Manuel Antelo Pazos
18/10/2018 | Administración LocalMunicipal
Laxe
Edicto sobre a convocatoria para a elección de xuíz de paz titular do Xulgado de Paz de Laxe

EDICTO SOBRE A CONVOCATORIA PARA A ELECCIÓN DE XUÍZ DE PAZ DE LAXE 1. Obxecto da convocatoria. Elección de xuíz de paz deste Concello.2. Lugar e prazo de presentación de solicitudes. Lugar: – As solicitudes para participar neste proceso selectivo axustaranse ao modelo que figura no Anexo I desta convocatoria, na que se fará constar que se reúnen todos e cada un dos requisitos establecidos e deberán presentarse no Rexistro Xeral do Concello. – As instancias tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as aspirantes deberán comunicalo mediante fax (ao 981 72 80 25) ou e-mail (a correo@laxe. es) durante o mesmo prazo que o de presentación de instancias. Prazo: 15 días hábiles, a contar dende o seguinte o da publicación deste anuncio no Boletín Oficial da Provincia.3. Condicións legais dos solicitantes. – Ser español. – Ser maior de idade. – Non estar incurso nalgunhas das causas de incapacidade previstas no artigo 303 da Lei Orgánica do Poder Xudicial.4. Documentación a achegar coa solicitude.1. Certificado de nacemento ou fotocopia compulsada do DNI.2. Certificado de antecedentes penais coa declaración complementaria á que fai referencia o artigo 2 da Lei 68/80, no punto 1. a) referente a se se atopa inculpado ou procesado.3. Declaración xurada de non estar incapacitado/a para o exercicio do cargo de Xuíz de Paz.4. Xustificación dos méritos que alegue o/a solicitante. Laxe, 11 de outubro de 2018. O 1.º tenente de alcalde Ricardo Facal Castiñeira, delegación por ausencia (Resolución núm.759/2018, do 28/09/2018)
18/10/2018 | Administración LocalMunicipal
Outes
Anuncio aprobación definitiva expediente de modificación de crédito 422/2018 na modalidade de crédito extraordinario 1/2018

ANUNCIO APROBACIÓN DEFINITIVA EXPEDIENTE DE MODIFICACIÓN DE CRÉDITO 422/2018 NA MODALIDADE DE CRÉDITO EXTRAORDINARIO 1/2018 Rematado o trámite de información pública do expediente de modificación de crédito 422/2018, crédito extraordinario 1/2018, aprobado inicialmente polo Pleno da Corporación na sesión do 30 de agosto de 2018, sen que se teñan presentadas alegacións, consonte os artigos 177.2 e 169.1 do texto refundido da Lei reguladora das Facendas Locais (TRLRFL), aprobado por Real Decreto lexislativo 2/2004, do 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: ESTADO DE INGRESOS ESTADO DE GASTOS Os que teñan a consideración de interesados consonte o artigo 170 do TRLRFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLRFL). Outes, 15 de outubro de 2018. A alcaldesa Asdo.: M.ª Beatriz Molinos Vidal
18/10/2018 | Administración LocalMunicipal
A Capela
Información pública do padrón fiscal e período de pagamento en voluntaria das taxas do servizo de axuda no fogar do mes de setembro/2018

ANUNCIO Por resolución da Alcaldía n.º 264/2018, do día 9 de outubro, aprobouse o padrón de contribuíntes correspondente ao mes de setembro do exercicio 2018 da taxa de prestación do Servizo de Axuda no Fogar (dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 9 de outubro de 2018. O alcalde Manuel Meizoso López
18/10/2018 | Administración LocalMunicipal
Touro
Publicación da modificación da base 17 do orzamento de 2018

O Pleno do Concello, en data 28 de setembro de 2018, adoptou o acordo de modificar a base 17 de execución do orzamento do ano 2018, no sentido de adaptar a mesma á disposición adicional trixésimo quinta da Lei de orzamentos xerais do Estado do ano 2018, aprobando o importe de 41.416,06 euros brutos anuais polo concepto de dedicación exclusiva do alcalde-presidente. O que se publica aos efectos de xeral coñecemento. Touro, 10 de outubro de 2018. O Alcalde Asdo.: Ignacio Codesido Barreiro
18/10/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 15 de outubro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Frades (expediente IN407A 2016/1071-1)

Acordo do 15 de outubro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Frades (expediente IN407A 2016/1071-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 22 de novembro de 2018, a partir das 12.00 horas nas dependencias do Concello de Frades, para que o pagador da entidade beneficiaria Unión Fenosa Distribución, S. A., proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Bouzamonte, no concello de Frades (expediente IN407A 2016/1071-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 15 de outubro de 2018. Isidoro Martínez Arca Xefe Territorial da Coruña